PATVIRTINTA

 Lopšelio- darželio „Kregždutė“

 direktoriaus 2017 m. spalio 9 d.

 įsakymu Nr. P-46

**ŠIAULIŲ LOPŠELIO-DARŽELIO „KREGŽDUTĖ“**

**IKIMOKYKLINIO IR PRIEŠMOKYKLINIO UGDYMO**

**VAIKŲ PAŽANGOS IR PASIEKIMŲ VERTINIMO TVARKOS**

**APRAŠAS**

**I SKYRIUS**

# BENDROSIOS NUOSTATOS

 1. Šiaulių lopšelio- darželio „Kregždutė“ ikimokyklinio ir priešmokyklinio ugdymo vaikų pažangos ir pasiekimų vertinimo tvarka (toliau – Tvarka) parengta vadovaujantis Lietuvos Respublikos švietimo ir mokslo ministerijos Ikimokyklinio amžiaus vaikų pasiekimų aprašu (2016), Priešmokyklinio ugdymo bendrąja programa, patvirtinta Lietuvos Respublikos Švietimo ir mokslo ministro 2014 m. rugsėjo 2 d. įsakymu Nr. V- 779, darželio ikimokyklinio ugdymo programa.

 2. Tvarka reglamentuoja vaikų ugdymo(si) pasiekimų vertinimą, informacijos apie vaikų daromą pažangą rinkimą, tėvų (globėjų), apie vaikų ugdymo(si) sėkmingumą, informavimą.

 3. Tvarkoje aptariami vertinimo tikslas ir uždaviniai, vertinimo nuostatos ir principai, vertinimas ugdymo procese, vertinimo dokumentavimas, tėvų (globėjų) informavimo sistema.

# II SKYRIUS

#  VERTINIMO TIKSLAS IR UŽDAVINIAI

 4. Vertinimo tikslas — nustatyti esamus ugdytinių gebėjimus bei numatyti tolesnio ugdymo(si) gaires.

 5. Vertinimo uždaviniai:

 5.1. pažinti vaiką ir jo individualybę: poreikius, interesus, pomėgius, galias, charakterio ypatumus, kultūrinius skirtumus;

 5.2. atskleisti vaiko pasiekimų lygį ir daromą pažangą atsižvelgiant į amžiaus tarpsnius;

 5.3. planuoti tolesnio ugdymo(si) perspektyvas individualiai kiekvienam vaikui ir vaikų grupei;

 5.4. apibendrinti sukauptą vertinimo informaciją, koreguoti ugdymo planus;

 5.5. pateikti vertinimo informaciją vaikui , vaiko tėvams ir kitiems ugdytojams.

# III SKYRIUS

# VERTINIMO NUOSTATAI IR PRINCIPAI

 6. Vertinimo nuostatos:

 6.1. vertinimas grindžiamas šiuolaikine ugdymo ir ugdymosi samprata, amžiaus tarpsnių psichologiniais ypatumais, vaiko poreikiais, individualiomis galiomis, gebėjimais;

 6.2. vertinimas yra planuojamas;

 6.3. vertinimas yra nenutrūkstamas, grįžtamasis;

 6.4. vertinimas yra visuminis.

7. Vertinimo principai:

7.1. pozityvumas ir konstruktyvumas;

7.2. objektyvumas ir veiksmingumas;

7.3. informatyvumas.

# IV SKYRIUS

**VERTINIMO SRITYS**

 8. Pasiekimų aprašą sudaro 18 vaiko ugdymo(si) pasiekimų sričių:

8.1. Kasdienio gyvenimo įgūdžiai;

8.2. Fizinis aktyvumas;

8.3. Emocijų suvokimas ir raiška;

8.4. Savivoka ir savigarba;

8.5. Savireguliacija ir savikontrolė;

8.6. Santykiai su suaugusiais;

8.7. Santykiai su bendraamžiais;

8.8. Sakytinė kalba;

8.9. Rašytinė kalba;

8.10. Aplinkos pažinimas;

8.11. Skaičiavimas ir matavimas;

8.12. Meninė raiška;

8.13. Estetinis suvokimas;

8.14. Iniciatyvumas ir atkaklumas;

8.15. Tyrinėjimas;

8.16. Problemų sprendimas;

8.17. Kūrybiškumas;

8.18. Mokėjimas mokytis.

**V SKYRIUS**

# VERTINIMO CIKLAS

 9. **Vaiko pažinimas**: informacijos apie vaiką kaupimas (stebėjimas, klausymas, fiksavimas).

 10**. Planavimas**: numatomi/koreguojami ugdymo(si) tikslai, uždaviniai, turinys, vertinimo metodai.

 11. **Duomenų dokumentavimas**: sukauptos informacijos apie vaiką analizė, panaudojimas.

 12. **Informavimas**: dalijimasis informacija apie vaiko pažangą su vaiku, tėvais, pedagogais.

**VI SKYRIUS**

 **VERTINIMAS UGDYMO PROCESE**

 13.Vaiko pasiekimai vertinami du kartus per metus: pirmasis vertinimas ikimokyklinio ir priešmokyklinio amžiaus vaikams nuo einamųjų metų **spalio 1d. iki spalio 30 d.** Antrasis vertinimas ikimokyklinio ir priešmokyklinio amžiaus vaikams nuo **gegužės 1 d. iki gegužės 15 d.** Tarpiniai vaikų pasiekimų vertinimai atliekami, jei išryškėjo didelės ugdymo(si) spragos. Vaikų pasiekimus vertinti padeda lopšelio- darželio „Kregždutė“ logopedas, meninio ugdymo ( muzikos) mokytojas, socialinis pedagogas.

 14. Pedagogas planuoja, atlieka vaiko pažangos bei pasiekimų vertinimą ugdymo procese, apibendrina ir įvertina pasiekimus, informuoja, teikia metodinę pagalbą bei rekomendacijas tėvams apie vaiko ugdymo(si) pasiekimus, daromą pažangą. Remdamasis vertinimo informacija, analizuoja, koreguoja ugdymo(si) procesą, pasirenka veiksmingiausius būdus ir metodus, kad vaikas patirtų sėkmę, rūpinasi, kad laiku būtų suteikta specialioji pagalba, tuo pačiu įsivertina ir savo darbą. Pedagogas vertina vaiko pasiekimus sveikatos saugojimo, pažinimo, komunikavimo, meninėje ir socialinėje veikloje vadovaudamasis pasiekimų kriterijais numatytais ugdymo turinyje pagal vaikų amžių.

 15. Vaikų, turinčių kalbos ir kalbėjimo sutrikimų, vertinimą atlieka logopedas. Mokslo metų pradžioje, gavęs tėvų sutikimą, logopedas ištiria vaikų kalbos išsivystymo lygį, pildo kalbos kortelę, rengia individualias ir grupines ugdymo programas. Mokslo metų viduryje ir mokslo metų pabaigoje logopedas vertina padarytą pažangą. Logopedas informaciją tėvams (globėjams) apie vaiko pasiekimus pateikia individualių pokalbių metu.

 16. Kiti specialistai (meninio ugdymo (muzikos) pedagogas, socialinis pedagogas vadovaujasi vertinimo kriterijais pagal savo sritį ir padeda grupės auklėtojai įvertinti vaikų pasiekimus.

 17. Įstaigos vadovai prižiūri pažangos ir pasiekimų vertinimo informacijos rinkimo, fiksavimo bei panaudojimo įgyvendinimą, užtikrina vertinimo dermę įvairiose amžiaus grupėse, inicijuoja vaikų pasiekimų ir pažangos aptarimą Mokytojų tarybos bei Vaiko gerovės komisijos posėdžiuose.

 18. Tėvai (globėjai) vertina vaiko pasiekimus individualių pokalbių su auklėtojomis metu, atsakydami į anketų klausimus, įsitraukdami į vaiko pasiekimų vertinimą jiems priimtinais būdais.

 19. Ugdymo pažangos ir pasiekimų vertinimo būdai ir metodai:

* vaiko veiklos ir elgesio stebėjimas;
* pokalbis su vaiku;
* pokalbis su vaiko tėvais;
* vaiko veiklos analizė;
* atskirų situacijų analizė;
* vaiko įsivertinimas;
* vaiko kūrybiniai darbeliai, jų analizė;
* anketos tėvams;
* fotografavimas, vaizdo įrašai, garso įrašai ir kt.

# VII SKYRIUS

# VERTINIMO DOKUMENTAVIMAS

 20. Vertinimo dokumentavimas:

 20.1. Vaikų pasiekimai fiksuojami **individualiame vaiko aplankale** užrašant žinias apie vaiką, pedagogų, tėvų, specialistų komentarus, įvairius interviu ir pokalbius su vaiku.

 20.2. Lentelėje „ Ikimokyklinio amžiaus vaikų ugdymosi pasiekimų vertinimas“ fiksuojama individuali vaiko pažanga ir pasiekimai.( 1 priedas).

Lentelėje „Vaikų ugdymosi pasiekimų įvertinimų suvestinė“, visos grupės vaikų ugdymosi pasiekimų rezultatai (2 priedas).

 Ikimokyklinio ugdymo pedagogai pateikia 1, 2 priedus;

 20.3.Priešmokyklinio ugdymo pedagogai atlieka pagal Mokyklos nustatytą formą vaikų pasiekimų vertinimą, aptaria jį su tėvais (globėjais) ir parengia rekomendaciją pradinių klasių mokytojai. Priešmokyklinio ugdymo pedagogai pateikia- priedą Nr. 3

 ( „Priešmokyklinio ugdymo grupės vaikų ugdymosi pasiekimų vertinimas“) , mokslo metų pabaigoje- 4 priedas („Rekomendacija tolimesniam ugdymui(si)“).

 20.4. Priešmokyklinio amžiaus grupę lankančio vaiko, turinčio specialiųjų ugdymosi poreikių, pasiekimus vertina pedagogas kartu su švietimo pagalbos specialistu(-ais), dirbusiu(-iais) su vaiku ir parengia rekomendaciją pradinių klasių mokytojai.

 20.5.Vaiko pasiekimų vertinimo aplankuose kaupiami:

 20.5.1 vaikų kūrybiniai darbai;

 20.5.2.žodinė kūryba;

 20.5.3.vaiko klausimai, samprotavimai, idėjos;

 20.5.4.anketinės apklausos;

 20.5.5.specialistų ir tėvų atsiliepimai apie vaiko ugdymo(si) pasiekimų rezultatus;

 20.5.6.vaiko pasiekimų vertinimo ir įsivertinimo formos su komentarais.

# VIII SKYRIUS

# TĖVŲ (GLOBĖJŲ) INFORMAVIMO SISTEMA

 21.Vaikų tėvams (globėjams) informacija apie vaikų pasiekimus teikiama reguliariai, apibendrinus atitinkamo laikotarpio vaikų pasiekimų rezultatus individualių pokalbių su tėvais metu. Pokalbyje gali dalyvauti ir vaikas. Išsamesnis paaiškinimas apie ikimokyklinio amžiaus vaiko pasiekimus ir konkrečias rekomendacijas, kaip juos pagerinti, teikiamas kartu su vaiko darbų pavyzdžiais. Jei atsiranda tam tikrų ugdymosi sunkumų, tuomet tėvai (globėjai) informuojami apie įvairių specialistų teikiamą pagalbą, kuri galėtų veiksmingai pagerinti ugdymosi rezultatus.

 22.Tėvų (globėjų) informavimo formos, padedančios tėvams suprasti esminius ikimokyklinio amžiaus vaikų pasiekimų vertinimo tikslus, paskirtį ir prasmingumą, pasirenkamos pagal esamą situaciją.

**IX SKYRIUS**

**ATSAKOMYBĖ IR ĮGALIOJIMAI**

 23.Už vaiko pasiekimų ir pažangos vertinimą atsakingi grupės pedagogai, tėvai ir kiti vaiką ugdantys specialistai.

 24.Vaiko pasiekimų ir pažangos medžiaga saugoma grupėje. Ji yra konfidenciali.

 25.Vaiko pasiekimų aprašai saugomi vienerius metus po vaiko išbraukimo iš ugdytinių sąrašo.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**